**יונית טובי** (נולדה ב-16 ביולי 1984) היא שחקנית תיאטרון, טלוויזיה וקולנוע וזמרת ישראלית. זוכת פרס שחקנית השנה בטקס פרסי התיאטרון הישראלי 2010.

קורות חייה
----------

יונית טובי נולדה וגדלה בהרצליה ובהמשך בחדרה. בתיכון למדה במגמת תיאטרון בבית הספר לאמנויות "תלמה ילין", אותו סיימה בהצטיינות ב-2002. 

בצבא שירתה כסולנית להקת חיל האוויר.

בוגרת בית הספר לאמנויות "הבוסתן" במגמת התיאטרון, המחול והשירה בהנהלתם ובהדרכתם של מיקי וזאביק מרין. הייתה חברה בלהקת "צעירי תל אביב", תלמידתה לפסנתר מזה 12 שנה של ד"ר אירה סבנדלר. תלמידתה לפיתוח קול של רחל הוכמן.

מיד בתום שירותה הצבאי החלה ללמוד בבית הספר הגבוה לאמנויות הבמה "בית צבי" בהנהלת גרי בילו, אותו סיימה בהצטיינות ב-2007. 
במהלך לימודיה ב"בית צבי" זכתה במלגות דייוויד מרסר (2004 ו-2007), עמוס גוטמן, עדה בן נחום, סנו, קרן שרת אמריקה ישראל (6\2005 ו- 7\2006), בילהה דייוויס, מלגת משרד החינוך והתרבות ופרס צבי קליר – מצטיינת "בית צבי" 
בין תפקידיה הבולטים ב"בית צבי" ובתיאטרון הספרייה: אדלה ב"בית ברנרדה אלבה", ג'יני במחזמר "שיער", לינדה ב"אחים בדם", האסופית ב"האסופית" חסיה בהצגה "חסיה היתומה" ואדית פיאף ב"פיאף".

כבר בשנה השלישית ללימודיה ב"בית צבי" הצטרפה יונית טובי לתיאטרון באר שבע, תחת הנהלתו של נתן דטנר. היא שיחקה בתפקיד הראשי - חסיה, בהצגה "הנערה מן הכפר", בבימויו של משה קפטן. על תפקידה ב"הנערה מן הכפר" הייתה מועמדת לפרס השחקנית המבטיחה בטקס פרסי התיאטרון 2008. 

לאחר שנתיים בתיאטרון באר-שבע, בהן שיחקה בתפקידים רבים ומגוונים כגון נינה מתוך "השחף", לוצ'יאנה מתוך "קומדיה של טעויות", ולנטין מתוך "הרוזן ממונטה כריסטו", העלה בשבילה נתן דטנר את ההצגה "פיאף" בעיבודו ובבימויו של אלי ביז'אווי. טובי גילמה את דמותה של פיאף בתחנות שונות בחייה, מאז היותה בת 18 ועד למותה בגיל 47, ושרה שלושה עשר משיריה בביצוע חי על הבמה בליווי תזמורת. ההצגה זכתה להצלחה גדולה מאוד בכל רחבי הארץ (כ-250 הצגות) ובפעם הראשונה בתולדות תיאטרון באר-שבע נסעה ההצגה לחו"ל והציגה בפסטיבל בהונגריה. 

על משחקה כפיאף זכתה טובי בפרס שחקנית השנה בטקס פרסי התיאטרון 2010.

בשנת 2014 הצטלמה לסרט הקולנוע "אפס ביחסי אנוש" בבימויה של טליה לביא, בתפקיד תהילה. באותה שנה החלה לשחק בעונה הרביעית של הסדרה "גאליס" בערוץ הילדים בתפקיד דנה שוורץ; ב-2015 המשיכה לעונה החמישית של הסדרה. באותה שנה שיחקה בתפקיד אורח בסדרה "השוטר הטוב" שמשודרת ב-Yes. בשנת 2017 גילמה דמות אורח בעונה השנייה של סדרת הדרמה של HOT3, "מתים לרגע" לצד אגם רודברג ועפר שכטר ובסדרה ״החברים של נאור״ בתפקיד הבת של אורי גלר .ב-2018 שיחקה בסרט הקומי "הורדוס איילנד". 

טובי מתגוררת בתל אביב.

הצגות
-----

**תיאטרון באר שבע**

| הצגה | מחזאי | תפקיד | במאי | הצגת בכורה | מידע נוסף |
| --- | --- | --- | --- | --- | --- |
| גלילאו | ברטולט ברכט | וירג'יניה | עידו ריקלין | 2012 |  |
| הכל אודות חוה | מרי אור | איב הרינגטון | איה קפלן | 18 ביוני 2011 |  |
| פיאף | פאם ג'יימס | אדית פיאף | אלי ביז'אווי | 2009 | זוכת פרס שחקנית השנה בטקס פרסי התיאטרון 2010 |
| הרוזן ממונטה כריסטו | אלכסנדר דיומא האב | וולנטין | עידו ריקלין | 12 באוגוסט 2009 | ההצגה זכתה ב-4 פרסי התיאטרון 2009 |
| השחף | אנטון צ'כוב | נינה | נתן דטנר | 2009 |  |
| קומדיה של טעויות | ויליאם שייקספיר | לוצ'יאנה | נתן דטנר | 30 בדצמבר 2008 |  |
| הנערה מן הכפר | יעקב גורדין | חסיה | משה קפטן | 2007 | מועמדת לפרס השחקנית המבטיחה בטקס פרסי התיאטרון 2008 |

**התיאטרון הקאמרי**

| הצגה | מחזאי | תפקיד | במאי | הצגת בכורה |
| --- | --- | --- | --- | --- |
| היה או לא היה | עדנה מזי"א | בתו של אלכסנדר פן | עמרי ניצן | 29 בדצמבר 2007 |
| גטו | יהושע סובול | חיה הזמרת | עמרי ניצן | 2013 |
| כנר על הגג |  | הודל | משה קפטן | 2010 |
| שיגעון באופרה | קן לודוויג | מגי | משה נאור |  |

**התיאטרון העברי**

| הצגה | מחזאי | תפקיד | במאי | הצגת בכורה | מידע נוסף |
| --- | --- | --- | --- | --- | --- |
| פיאף | פאם ג'יימס | אדית פיאף | אלי ביז'אווי | 2022 |  |

קישורים חיצוניים
----------------

ויקישיתוף מדיה וקבצים בנושא **יונית טובי** בוויקישיתוף
* יונית טובי, ברשת החברתית אינסטגרם
* יונית טובי, במסד הנתונים הקולנועיים IMDb (באנגלית)

* הזוכה בפרס התיאטרון לשחקנית הטובה ביותר לשנת 2009: יונית טובי - על תפקיד פיאף בהצגה "פיאף'"
* מועמדת לפרס התיאטרון הישראלי לשנת 2007 בקטגוריה שחקנית מבטיחה על תפקיד חסיה בהצגה "הנערה מן הכפר"
* יונית טובי מתוך ההצגה פיאף, סרטון באתר יוטיוב
* מיקה שלי - בשמלה אדומה, הערוץ של בית צבי באתר יו טיוב, מרץ 2007
* יונתן אסתרקין, אדית שלה: יונית טובי מגלמת את פיאף בבאר שבע, באתר nrg‏, 10 בנובמבר 2009
* צבי גורן, "פיאף" - הצגה שחייבת להימשך, באתר הבמה, 16 בדצמבר 2009
* מרב יודילוביץ', הצל של פיאף, באתר ynet, 29 בדצמבר 2009
* רחלי בינדר, המחזמר על אדית פיאף בתיאטרון באר שבע (אורכב 18.08.2011 בארכיון Wayback Machine), באתר אפוק טיימס, 14 בינואר 2010
* ענת מוניץ, ריאיון: הרומן שלי עם אדית פיאף, באתר הבמה, 21 באפריל 2010
* שרית פוקס, זאת הקטנה: ראיון עם יונית טובי, באתר nrg‏, 28 במאי 2010
* אורטל להב, בנעליים של אידית פיאף, באתר mynet (כפי שנשמר בארכיון האינטרנט), 9 במרץ 2011
* חן ליפשיץ, עידן אבוטבול, יונית פיאף, באתר מעמול, 24 באפריל 2011
* רותי זוארץ, ‏הרקדנית שמגלמת את אלוהים מגנה את החרם על ישראל, באתר מעריב אונליין, 29 בפברואר 2016